**projektas**

**reg. Nr. T-49**

**2.19.darbotvarkės klausimas**

**Pasvalio rajono savivaldybės taryba**

**Sprendimas**

**Dėl Tapimo viešosios įstaigos „Prie raubonių malūno“ dalininke**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 ir 26 punktais, Lietuvos Respublikos viešųjų įstaigų įstatymo 7 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsniu, įgyvendindama Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“ (Lietuvos Respublikos 2016 m. vasario 18 d. nutarimo Nr. 149 redakcija) (su visais aktualiais pakeitimais), atsižvelgdama į viešosios įstaigos „Prie Raubonių malūno“ 2023 m. vasario 14 d. raštą „Kvietimas tapti viešosios įstaigos naujuoju dalininku“ ir į Pasvalio rajono savivaldybės administracijos 2023 m. vasario 20 d. raštą Nr. ASI-127 „Pasiūlymas dėl sprendimo investuoti savivaldybės finansinį turtą“, Pasvalio rajono savivaldybės taryba nusprendžia:

1. Tapti viešosios įstaigos „Prie Raubonių malūno“, juridinio asmens kodas 305319909, buveinės adresas Jonkalnio g. 7-1, Pajiešmenių k., Krinčino sen., Pasvalio r. sav., dalininke.

2. Nustatyti, kad Pasvalio rajono savivaldybei nuosavybės teise priklausantis finansinis turtas – 10 (dešimt) eurų – iš Pasvalio rajono savivaldybės administracijai Savivaldybės funkcijų įgyvendinimo ir valdymo programos skirtų Pasvalio rajono savivaldybės biudžeto asignavimų perduodamas viešajai įstaigai „Prie Raubonių malūno“ kaip Pasvalio rajono savivaldybės įnašas, už kurį įsigyjama 25 proc. dydžio dalis.

3. ĮgaliotiPasvalio rajono savivaldybės administracijos direktorių Pasvalio rajonosavivaldybės vardu pasirašytiviešosios įstaigos „Prie Raubonių malūno“ dalininkės teisių bei finansinio turto perdavimo ir priėmimo aktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vyr. specialistė

V. Klingienė

2023-02-17

Suderinta DVS Nr. RTS-53

Pasvalio rajono savivaldybės tarybai

**AIŠKINAMASIS RAŠTAS**

**Dėl Tapimo viešosios įstaigos „Prie raubonių malūno“ dalininke**

2023-02-17

Pasvalys

**1. Problemos esmė**

Pasvalio rajono savivaldybėje (toliau – Savivaldybė) 2023 m. vasario 15 d. gautas VšĮ „Prie Raubonių malūno“ 2023 m. vasario 14 d. raštas „Kvietimas tapti viešosios įstaigos naujuoju dalininku“, kuriuo siūloma Savivaldybei tapti viešosios įstaigos dalininke ir įgyti dalininkų teises ir pareigas (25 proc. dydžio), nurodomas dalininko stojamojo piniginio įnašo dydis – 10 (dešimt) Eur. VšĮ „Prie Raubonių malūno“ pateikė susipažinimui savo įstatus, steigimo sutartį, kitus dokumentus, iš kurių turinio matyti, kad VšĮ „Prie Raubonių malūno“ – pelno nesiekiantis ribotos atsakomybės viešasis juridinis asmuo, kurio tikslas – tenkinti viešuosius interesus vykdant šią visuomenei naudingą veiklą: kultūros paveldo išsaugojimas, laisvalaikio organizavimas, nacionalinio, pilietinio ir kultūrinio identiteto vystymas, neformalus ugdymas, verslo skatinimas, vietos bendruomenių vystymas, kita. Savo veiklą viešoji įstaiga vykdo šiose veiklos srityse: istorinių vietų ir pastatų bei panašių turistų lankomų vietų eksploatavimas, kraštovaizdžio tvarkymas, kultūrinis švietimas, kūrybinė, meninė ir pramoginė veikla, pramogų ir poilsio organizavimo veikla, sportinis ir rekreacinis švietimas, kita.

Lietuvos Respublikos vietos savivaldos įstatyme (toliau – Įstatymas) nustatyta šios Savivaldybės tarybos išimtinės kompetencijos: sprendimų dėl biudžetinių ir viešųjų įstaigų (kurių savininkė yra savivaldybė), savivaldybės valdomų įmonių steigimo, reorganizavimo, pertvarkymo, atskyrimo, likvidavimo ir dėl dalyvavimo steigiant viešuosius ir privačius juridinius asmenis priėmimas, taip pat juridinių asmenų, kurių dalyvė yra savivaldybė, priežiūra (Įstatymo 16 straipsnio 2 dalies 21 punktas); sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymo, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose (Įstatymo 16 straipsnio 2 dalies 26 punktas).

Viešosios įstaigos dalininkas yra fizinis ar juridinis asmuo, kuris Lietuvos Respublikos viešųjų įstaigų įstatymo ir viešosios įstaigos įstatų nustatyta tvarka yra perdavęs viešajai įstaigai įnašą ir turi Lietuvos Respublikos viešųjų įstaigų įstatymo, kitų įstatymų ir įstatų nustatytas dalininko teises, taip pat asmuo, kuriam dalininko teisės yra perleistos įstatų ar įstatymų nustatyta tvarka (Lietuvos Respublikos viešųjų įstaigų įstatymo 7 straipsnio 1 dalis).

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnyje nustatyta savivaldybių turto investavimo tvarka. Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“ (Lietuvos Respublikos 2016 m. vasario 18 d. nutarimo Nr. 149 redakcija) (su visais aktualiais pakeitimais), 7 punkte nustatyta, kad Savivaldybės vykdomoji institucija – Savivaldybės administracijos direktorius – turi pateikti Savivaldybės tarybai pasiūlymą dėl sprendimo investuoti savivaldybės turtą priėmimo.

**2. Kokios siūlomos naujos teisinio reguliavimo nuostatos ir kokių rezultatų laukiama:**

Sprendimo projektu siūloma tapti viešosios įstaigos „Prie Raubonių malūno“ dalininke, perduoti Savivaldybei nuosavybės teise priklausantį finansinį turtą (10 (dešimt) Eur kaip Savivaldybės įnašą) ir įgalioti Savivaldybės administracijos direktorių Savivaldybės vardu pasirašyti viešosios įstaigos „Prie Raubonių malūno“ dalininkės teisių bei finansinio turto perdavimo ir priėmimo aktą.

Laukiami teigiami rezultatai – privataus ir viešojo sektoriaus bendradarbiavimas, Savivaldybė dalyvautų VšĮ „Prie Raubonių malūno“ valdymo procese, prisidėtų prie viešosios įstaigos veiklų, vystant ir išsaugant kultūros paveldą, vykdant pažintinę, turizmo, kitą veiklą.

**3. Skaičiavimai, išlaidų sąmatos, finansavimo šaltiniai.**

Finansinis turtas – 10 (dešimt) Eur.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Sprendimui įgyvendinti įgyvendinamųjų teisės aktų priimti nereikės.

1. **Sprendimo projekto iniciatoriai.**

VšĮ „Prie Raubonių malūno“.

1. **Sprendimo projekto rengimo metu gauti specialistų vertinimai ir išvados.**

Negauta.

PRIDEDAMA:

1. VšĮ „Prie Raubonių malūno“ 2023 m. vasario 14 d. raštas „Kvietimas tapti viešosios įstaigos naujuoju dalininku“;
2. Savivaldybės administracijos 2023 m. vasario 20 d. raštas Nr. ASI-127 „Pasiūlymas dėl sprendimo investuoti savivaldybės finansinį turtą“.

Juridinio ir personalo skyriaus vyriausioji specialistė Viktorija Klingienė